**Izbaudi ziemas brīvdienas Ziemeļlatgalē!**

Lai arī šī ziema mūs nelutina ar bagātīgu sniega segu un ziemas prieku baudīšanai atbilstošiem laikapstākļiem, tas nav šķērslis katram no mums atrast savu ziemas sajūtu un piedzīvojumu! Aicinām to darīt **22. un 23.februārī** Balvu, Viļakas, Baltinavas un Kārsavas apkārtnē **brīvdienu piedāvājumā “Izbaudi ziemu Ziemeļlatgalē 2025”!**

***Norises brīvā dabā – pārgājieni, aktīva atpūta, saimniecību apmeklējums***

**Ekskursija zemnieku saimniecībā “Kotiņi”  
22. februārī 11:00 un 13:00 un 23.februārī 12:00**Tiekamies KOTIŅOS nopietni nenopietnā gaisotnē “BRAUCAM AUZĀS! – NOPIETNI?”. Izvēlies sev piemērotāko laiku un brauc ciemos.   
Pieteikšanās nav nepieciešama. Informācija: 26699149. Maksa 4 €/pers.  
*Kotiņi, Šķilbēnu pag., Balvu nov.*

**Ekskursija uz partizānu mītnēm Stompaku purvā  
22.februārī 12:00 - 15:00**  
Privātekspozīcijas “Abrenes istabas” saimnieka Dzintara Dvinska vadīta vēsturiskā ekskursija uz partizānu mītnē Stompaku purvā. Ekskursijas noslēgumā baudīsim ugunskura zupu un tēju. Dalībnieku skaits ierobežots! Dalības maksa 7 EUR/pers.  
Iepriekšēja pieteikšanās obligāta: 26446147 *Stompaki, Susāju pag., Balvu nov.*

**Pārgājiens dabas parkā “Numernes valnis”  
22.februārī 10:00-14:00**  
Pārgājiens pa dabas parka "Numernes valnis" teritoriju baudot meža burvību. Maršruts ~13 km garš, apļveida. Noslēgumā cienasts pie Numernes skatu torņa. Dalības maksa 5 EUR/pers. noslēguma cienastam.  
Obligāta pieteikšanās, aizpildot pieteikuma formu <https://ej.uz/NumernesValni>.  
Pārgājienu organizē Ludzas novada tūrisma centrs. Informācijai: 29327265  
*Pulcēšanās dabas parkā Numernes valnis stāvlaukumā: GPS 56.848987, 27.490658 (*[*kartē skatīt šeit*](https://maps.app.goo.gl/kWJ4wVobwqsPX7zn8)*).*

**Ekskursija “Izzināsim Malnavu”**  
**22.februārī 10:00-13:00**  
Ekskursija gida pavadībā pa neierastu maršrutu no Kārsavas uz Malnavu (~ 7 km). Izstaigāsim Malnavas muižas kompleksu, parkā “Zīdūņs” pie ugunskura baudīsim saimniecības “Ūdrupe” tējas un “CAP i cap” pīrāgu. Atpakaļceļš uz Kārsavu vai iespēja baudīt gardēžu piedāvājumu Mājas restorānā “Dzīles” (individuāli iepriekš piesakoties!).   
Ekskursiju organizē Kārsavas kultūrvēstures centrs "Līču mājas". Dalības maksa 2 EUR (pīrāgs un tēja). Iepriekšēja pieteikšanās obligāta: 28080712  
*Pulcēšanās pie “Līču mājām”, Vienības 64, Kārsava, Ludzas nov.*

**Ziemas pārgājiens Baltinavā  
23.februārī 10:00**  
Maršruts Baltinava - Keiši - Pliešova - Kaši - Surikova - Pleitova - Viborgi – Baltinava (12 km). Pa ceļam būs silta tēja un gardumi – medus, ievārījums, maize, kā arī ciemu stāsti, pārsteigumi un aktivitātes kopā ar gidi Anitu Ločmeli. Pārgājienu organizē Baltinavas muzejs. Dalības maksa 2EUR, papildus – par tējas pauzi 2 EUR.  
Iepriekšējā pieteikšanās obligāta: 28395837.  
*Pulcēšanās no 9:30 pie Baltinavas muzeja, Tilžas iela 7, Baltinava, Balvu nov.*

**Baskāju skrējiens un ziemas aktivitātes Briežuciemā  
23.februārī 15:00-17:00**Baskāju skrējiens un citas ziemas aktivitātes ārā (atkarībā no laikapstākļiem). Sasildīšanās pie tējas tases – līdzi ņemiet gardumus! Organizē Briežuciema tautas nams.  
Dalība bez maksas. Dalībnieku grupām vēlams pieteikties: 25444621.  
*Pie Briežuciema tautas nama, ''Gaismas'', Briežuciems, Briežuciema pag., Balvu nov.*

***Kulinārie piedāvājumi garšīgām ziemas brīvdienām***

**Rekovas dzirnavas  
22. un 23.februārī 10:00-16:00**  
Aicinām uz gardu maltīti!   
Uzkodas: Ierauga baltmaizes čipsi ar zirņu humosu; Franču crepes (griķu miltu plānās pankūkas) Kotiņu gaumē   
Zupas: Gaļas buljons ar pupu kraukšķiem; Pašgatavotu speltas miltu nūdeļu zupa Pamatēdieni: Miežu grūbu - gaileņu gruboto un biešu vinegrets ar svaigi spiestu linsēklu eļļu; Zirņu - pupiņu sacepums ar speķi un sīpoliem ;  
*Jaunums!!* “Rekovas dzirnavu” tagliatelle pasta ar sieru un tomātu mērci   
Deserti: Pašmāju maizes zupa ar putukrējumu; Pērļu grūbu deserts ar putukrējumu; Speltas mannas buberts ar ogu ķīseli.  
Vēlams iepriekš pieteikties, lai nodrošinātu Jums vēlamo ēdienu un vietu: 29132664. *Rekovas iela 19, Rekova, Šķilbēnu pag., Balvu nov.*

**Mājas restorāns “Dzīles”**  
**22.februārī 14:00-17:00**  
Vēsu ziemas pēcpusdienu aicinām pavadīt pie gardām uzkodām un ar sirsnīgām sarunām. Pamatēdienā piestāvēs sātīgs gaļas ēdiens, ko tik iecienījuši mūsu viesi - lēni gatavotas, mutē kūstošas cūku ribiņas. Maksa 35 EUR/pers.  
Iepriekšēja pieteikšanās obligāta: 26538016 *Zaļa iela 9, Malnava, Ludzas nov.*

***Radošas darbošanās un kultūrvietas***

**Aizraujošs ceļojums apkārt pasaulei - pasaules kultūras lelles acīm**  
**22. februārī 10:00 un 23.februārī 11:00**  
Apmeklētājus gaida Pasaules leļļu ekspozīcijas "60 minūtēs apkārt Zemeslodei" īpašnieces Evita Zarembas-Krīgeres aizraujošie stāsti par pasaules tautām un kultūrām, kuras iemieso ekspozīcijā apskatāmās 1600 lelles.   
Ekskursijas ilgums – aptuveni 1 stunda. Ieteicams apmeklētājiem vecumā no 7 gadiem. Apmeklējuma maksa – ziedojums.  
NAV nepieciešams iepriekš pieteikties. Informācijai: 26230987  
*Abrenes iela 26 (ieeja no pagalma puses), Viļaka, Balvu nov.*

**Zirdziņu adiešona Zeļčusolā**  
**22. februārī 12:00 – 17:00**   
Zirdziņa adīšanas meistardarbnīca tekstilmākslinieces Anneles Slišānes vadībā. Materiāli - dzija, vilna pildīšanai, adāmadatas tiks nodrošināti. Tējas pauzēs - pašu ceptā Zeļču maize un Zeļčusolas pļavu tēja. Dalības maksa 25 EUR/pers.  
Iepriekšēja pieteikšanās obligāta – 29754060. Vietu skaits ierobežots.   
*Janki, Zeļči, Šķilbēnu pag., Balvu nov.  
!! Apmeklējumam nepieciešams saņemt Pierobežas joslas speciālo caurlaidi. Caurlaidi var pieprasīt un saņemt, izmantot e-pakalpojumu vienotajā pakalpojumu portālā* [*www.latvija.lv*](http://www.latvija.lv)

**Radoša darbošanās studijā “Azote”**  
**22.februārī 10:00-14:00** Sveču darbnīca, kurā veidosim neregulāras formas sveci - Lāču dārza akmeni. Gatavosim augu-vaska kvēpeklīti.  
**23.februārī 10:00-14:00** Ziepju izgatavošana. Gatavosim ziepes ar sastāvdaļām no meža, pļavas vai palodzes. Saruna par savvaļas un istabas augiem, kuri palīdz rūpēties par ādas veselību. Neparasto tēju degustācija kopā ar Žīguru Meža labumu ciema Valentīnu.  
Iepriekšējā pieteikšanās obligāta: 29445914. Vietu skaits ierobežots!  
Dalības maksa 10 EUR par katru darbnīcu.  
*Studija “Azote”, Brīvības iela 59a, Balvi*

**Gleznošanas meistarklase “Krāsu prieks” Kadiķūgās  
22.februārī 11:00-18:00**Neatkarīgi no pieredzes līmeņa, gleznošanas meistardarbnīca ļauj atklāt sevī jaunus talantus un piedzīvot īstu radošu prieku.Apmeklētājiem būs iespēja uzgleznot katram sev paliekošu gleznu radošās atpūtas vietas “Kadiķūgas” saimnieces Rudītes vadībā.Visi gleznošanai nepieciešamie materiāli ir iekļauti cenā. Dienas gaitā norisināsies trīs meistarklases, un, lai nodrošinātu vietas rezervāciju, nepieciešama iepriekšēja pieteikšanās uz konkrētiem laikiem: 11:00–12:30; 13:30–15:00 un 16:00–17:30. Apmeklētāji aicināti savlaicīgi pieteikties, zvanot 26314669. Vietu skaits ir ierobežots! Dalības maksa pieaugušajiem 20 EUR, senioriem un bērniem 15 EUR.  
*“Kadiķūgas”, Liepu iela 5, Baltinava, Balvu nov.*

**Balvu Novada muzejs**  
**22. februārī 11:00-16:00**  
Mākslinieces Agitas Zemītes un tēlnieka Aigara Zemīša izstāde "..vienkārši tā...".  
Ieejas maksa 1 EUR.  
*Brīvības iela 46, Balvi, Balvu nov.*

**Viļakas muzejs  
22.februārī 10:00-13:00**  
Novadnieka, mākslinieka Valda Buša mākslas darbu izstāde un Ed.Spravnika Latvijas putnu olu kolekcija. Ieeja bez maksas.  
*Klostera iela 1, Viļaka, Balvu nov.*

***Ziemas ceļos ar zirgiem - vizināšanās un izjādes***

**Zirgi “Aizpurvē”  
22. un 23. februārī 10:00 – 15:00**  
Izbraucieni zirga vilktā pajūgā (droškā vai kamanās – atkarībā no laikapstākļiem). Izjādes norobežotā laukumā ar zirgu vai poniju. Zirgi fotosesijām. Maksa sākot no 20 € par izbraucienu.  
Iepriekšēja pieteikšanās obligāta: 26562138.  
*“Aizpurvīte”, Aizpurve, Medņevas pag., Balvu nov.*

**Zirgu sēta “Jaunbērziņi”**  
**22. un 23. februārī**Izbaudiet zirgu vilktu pajūga - ratu vai kamanu braucienu (ja būs sniegs), vai izjādes ar poniju vai zirgu. Saimniecības apmeklējums. Piedāvājumā arī prasmju apgūšanas treniņš - zirga tīrīšana, seglošana, apmācība patstāvīgai jāšanai.  
Maksa: izjādes 25 EUR, vizināšanās 30€/1h; treniņš 15 EUR  
Iepriekšēja pieteikšanās obligāta: 26556076  
*Jaunbērziņi, Tabakova, Bērzpils pag., Balvu nov.*

**Z/S Mežaines  
22. un 23.februārī**   
Vizināšanās ar drošku. Izjādes ar zirgu vai poniju. Piedāvājuma cena: izjādes no 20 €, brauciens pajūgā 30 €  
Iepriekšēja pieteikšanās obligāta: 28764175.  
*“Mežaines”, Anengofa, Rugāju pag., Balvu nov.*

Plānojot brīvdienas Ziemeļlatgalē, ņemiet vērā, ka apmeklējums iepriekš obligāti jāpiesaka vietās, kur tas programmā ir norādīts. Atsevišķas aktivitātes pieejamas tikai atbilstošos laikapstākļos!

Lai prieka pilnas ziemas brīvdienas Ziemeļlatgalē!

*Informāciju sagatavoja:  
Ineta Bordāne  
Tūrisma organizatore  
Ziemeļlatgales Biznesa un tūrisma centrs  
Balvu novada pašvaldība  
29272948*